**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2019 M. KOVO 21 D. SPRENDIMO NR. T2-61 „DĖL priešmokyklinio ugdymo grupių skaičIAus ir priešmokyklinio UGDYMO organizavimo modeliŲ SAVIVALDYBĖS ŠVIETIMO ĮSTAIGOSE 2019–2020 mokslo metams NUSTATYMO“ PAKEITIMO“**

**PROJEKTO**

1. **Projekto rengimą paskatinusios priežastys.**

Šis sprendimo projektas parengtas todėl, kad š. m. rugsėjo 1 d. duomenimis pasikeitė priešmokyklinio ugdymo grupių komplektavimo situacija. Dėl šios priežasties, vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019, 3 punktu, priešmokyklinio ugdymo grupių skaičių būtina patikslinti.

**2. Parengto projekto tikslai ir uždaviniai.**

Sprendimo projekto tikslas – užtikrinti, kad nustatytas priešmokyklinio ugdymo grupių skaičius atitiktų realią 2019–2020 mokslo metų komplektavimo situaciją.

Uždavinys – pakeisti Klaipėdos miesto savivaldybės tarybos 2019 m. kovo 21 d. sprendimą Nr. T2-61 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2019–2020 mokslo metams nustatymo“.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu galioja Klaipėdos miesto savivaldybės tarybos 2019 m. kovo 21 d. sprendimas Nr. T2-61 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2019–2020 mokslo metams nustatymo“.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu iš viso 2019–2020 mokslo metams ikimokyklinio ugdymo įstaigose sukomplektuotos 75 priešmokyklinio ugdymo ir 10 jungtinių priešmokyklinio ugdymo grupės (jungtinė priešmokyklinio ugdymo grupė – tai grupė, kurioje yra daugiau priešmokyklinio amžiaus vaikų nei ikimokyklinio). Bendrojo ugdymo mokyklose suformuota 11 priešmokyklinio ugdymo grupių ir 1 grupė Regos ugdymo centre. Iš viso mieste veikia 97 grupė, iš jų 84 grupės lietuvių ir 13 rusų ugdomąja kalba.

Atsižvelgus į grupių skaičių ir vykdomas priešmokyklinio ugdymo programas patikslintas pedagogų ir kitų specialistų skaičius

Vaikų skaičiaus vidurkis priešmokyklinio ugdymo grupėse nustatomas, vadovaujantis Klaipėdos miesto savivaldybės tarybos 2016 m. gruodžio 22 d. sprendimu Nr. T2-298 „Dėl ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigose aprašo patvirtinimo“.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimui įgyvendinti papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Klaipėdos miesto savivaldybės administracijos specialistai ir švietimo įstaigų vadovai (į siūlymus atsižvelgta).

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą parengė Klaipėdos miesto savivaldybės administracijos Ugdymo ir kultūros departamento Švietimo skyriaus vyriausioji specialistė Ramunė Zavtrikovienė. Projektą inicijavo savivaldybės švietimo įstaigų vadovai.

**10. Kiti reikalingi pagrindimai ir paaiškinimai.**

Nėra.

PRIDEDAMA.

1. Teisės akto, nurodyto sprendimo projekto įžangoje, išrašas, 1 lapas.
2. Klaipėdos miesto savivaldybės tarybos 2019 m. kovo 21 d. sprendimo Nr. T2-61 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2019–2020 mokslo metams nustatymo“ lyginamasis variantas, 5 lapai.

Švietimo skyriaus vedėja Laima Prižgintienė